Mašhad

Mašhad (perzijski: مشهد) je drugi najmnogoljudniji grad Irana i glavni i najveći grad Pokrajine Razavi Horasan. Nalazi se na sjeveroistoku zemlje, u blizini granice s Turkmenistanom i Afganistanom. U gradu živi 3.131.586 stanovnika. Svojevremeno, grad se nalazio unutar velike oaze uz antički Put svile koji ga je je povezivao sa Mervom na istoku. Historija Početkom 9. vijeka, Mašhad je bio malo selo koje se zvalo Sanabad, udaljeno oko 24 km od Tusa. 808. godine, kada je Harun er-Rašid, abasidski halifa, prolazio kroz ovaj kraj, razboli se i umre. Sahranjen je kod palate Humayd ibn Qahtaba. Nekoliko godina kasnije, 818. godine, Ali er-Rida je nakon što je ubijen pokopan uz Harunov mezar. Nakon ovog događaja, grad se počeo nazivati Mašhad er-Rida (mjesto mučeništva er-Ride). Tokom više od milenijuma svog postojanja, grad je devastiran i obnavljan nekoliko puta. Geografija Grad se nalazi u dolini rijeke Kašaf, u blizini granice s Turkmenistanom, Između dva planinska masiva Binalud i Kopet-Dag. Grad koristi pogodnosti blizine planine, što se ogleda u hladnim zimama, ugodnom oproljeću, blagim ljetima, i lijepim jesenima. Nalazi se samo oko 250 km od Aşgabata, glavnog grada Turkmenistana. Reference Vanjski linkovi Službena stranica